Mense wat op die maan geloop het

Twaalf persone het op die maan geloop. Vier van hulle leef nog (teen Mei 2018). Alle maanlandings het tussen Julie 1969 en Desember 1972 as deel van die Nasa se Apollo-program plaasgevind.

Interessante feite 
Tydens elkeen van die Apollo 17 uitstappies op die maan was Harrison Schmitt die tweede persoon uit en die eerste persoon terug in die maanmodule. Hy is dus die 12de en laaste unieke persoon wat op die maan geloop het. Eugene Cernan as die tweede persoon wat terug in die maanmodule geklim het was dus die laaste persoon wat fisies op die maan geloop het.

Alan Shepard is die oudste persoon wat op die maan geloop het: 47 jaar en 89 dae. Charles Duke is die jongste, 36 jaar en 201 dae. Duke het ook 'n foto van sy gesin op die maan agtergelaat.

Jim Lovell en Fred Haise moes op die maan geloop het tydens die Apollo 13 sending maar dit was gekanselleer weens 'n ernstige tegniese fout op pad na die maan toe. Haise was geskeduleer as bevelvoerder van Apollo 19 om op die maan te loop maar beide Apollo 18 en 19 is gekanselleer op 2 September 1970.

David Scott is die eerste persoon wat 'n voertuig op die maan bestuur het tydens die Apollo 15-missie.

James Irwin was die eerste van die twaalf persone wat oorlede is, op 8 Augustus 1991.

Verwysings